title: Komission täytäntöönpanoasetus (EU) 2019/1804, annettu 28 päivänä lokakuuta 2019, täytäntöönpanoasetuksen (EU) N:o 809/2014 muuttamisesta tukihakemusten tai maksupyyntöjen muutosten, yhdennetyn hallinto- ja valvontajärjestelmän mukaisten tarkastusten sekä täydentäviin ehtoihin liittyvän valvontajärjestelmän osalta

text:
                  29.10.2019

                  FI

                  Euroopan unionin virallinen lehti

                  L 276/12

         KOMISSION TÄYTÄNTÖÖNPANOASETUS (EU) 2019/1804,
         annettu 28 päivänä lokakuuta 2019,
         täytäntöönpanoasetuksen (EU) N:o 809/2014 muuttamisesta tukihakemusten tai maksupyyntöjen muutosten, yhdennetyn hallinto- ja valvontajärjestelmän mukaisten tarkastusten sekä täydentäviin ehtoihin liittyvän valvontajärjestelmän osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 62 artiklan 2 kohdan ensimmäisen alakohdan a–d ja h alakohdan, 78 artiklan ensimmäisen kohdan b ja c alakohdan sekä 96 artiklan 4 kohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) N:o 809/2014 (2) 14 artiklan 4 kohdan mukaan jäsenvaltio voi sallia, että tuensaaja, joka saa Euroopan parlamentin ja neuvoston asetuksen (EU) N:o 1307/2013 (3) mukaista ilmaston ja ympäristön kannalta suotuisille maatalouskäytännöille myönnettävää tukea, asianmukaisesti perustelluissa tapauksissa muuttaa yhtenäishakemusta ilmoitettujen viljelylohkojen käytön osalta yhtenäishakemuksen viimeisen jättöpäivän jälkeen. Tuensaajan voi olla tarpeen mukauttaa kasvukauden aikana viljelysuunnitelmaa jonkin kasvin tai sen sijainnin osalta. Syynä voi olla sääolosuhteiden tai muun maatalouteen liittyvän olosuhteen muutos. Euroopan parlamentin ja neuvoston asetuksen (EU) N:o 1305/2013 (4) 30 artiklassa tarkoitetun tuen saajat voivat olla samanlaisessa tilanteessa erityisesti kerääjäkasvien osalta. Sen vuoksi on aiheellista sallia myös, että jäsenvaltio antaa tällaisille tuensaajille luvan muuttaa yhtenäishakemusta tai maksupyyntöä sellaisten lohkojen käytön osalta, jotka on ilmoitettu asetuksen (EU) N:o 1305/2013 30 artiklassa tarkoitetun tuen saamiseksi. Lisäksi kyseinen kohta olisi poistettava täytäntöönpanoasetuksen (EU) N:o 809/2014 14 artiklasta ja sisällytettävä 15 artiklaan, joka koskee yhtenäisen tukihakemuksen tai maksupyynnön muutoksia. Olisi myös täsmennettävä, että kyseiset muutokset voidaan tehdä muutosten ilmoittamiselle asetettujen yleisten määräaikojen päätyttyä ja että jäsenvaltio voi vahvistaa ilmoittamiselle lopullisen määräpäivän.

                     (2)

                     Täytäntöönpanoasetuksen 15 artiklan 1 b kohdassa säädetään yhtenäishakemuksen tai maksupyynnön muutoksista silloin kun tehdään monitorointitarkastuksia. On aiheellista täsmentää, että tätä säännöstä sovelletaan mahdollisuuteen muuttaa yhtenäishakemusta tai maksupyyntöä monitorointitarkastusten alustavien tulosten jälkeen. Olisi täsmennettävä myös, mitä muutosten piiriin voi kuulua.

                     (3)

                     Täytäntöönpanoasetuksen (EU) N:o 809/2014 15 artiklan 2 kohdassa vahvistetaan määräaika yhtenäishakemuksen tai maksupyynnön muutoksille. Mainitun asetuksen 15 artiklan 3 kohdassa esitetään tilanteet, joissa yhtenäishakemusta tai maksupyyntöä ei voi enää muuttaa. Kyseisiä sääntöjä ei sovelleta, jos tuensaajaan sovelletaan monitorointitarkastuksia, koska tällaisilla tarkastuksilla on tiettyjä erityispiirteitä. Sen vuoksi on aiheellista täsmentää, milloin kyseiset tuensaajat voivat tehdä tällaisia muutoksia. Lisäksi on aiheellista sallia, että toimivaltaiset viranomaiset vahvistavat määräajan tällaisten muutosten ilmoittamiselle monitoroidun tukijärjestelmän, tukitoimenpiteen tai toimityypin tasolla.

                     (4)

                     Jäsenvaltio voi tehdä tietyille tukijärjestelmille, tukitoimenpiteille, toimityypeille tai täydentäviin ehtoihin liittyville vaatimuksille ja standardeille monitorointitarkastuksia mutta tehdä muille järjestelmille, toimenpiteille, toimityypeille tai vaatimuksille ja standardeille edelleen otokseen perustuvia tarkastuksia paikalla. Tämä voi johtaa siihen, että monitorointitarkastuksessa tehdään havaintoja, jotka ovat merkityksellisiä sellaisten sääntöjen noudattamisen osalta, jotka koskevat otantaperusteisten tarkastusten alaisia järjestelmiä, toimenpiteitä, tukityyppejä tai täydentäviin ehtoihin liittyviä vaatimuksia ja standardeja. Sen vuoksi on aiheellista vahvistaa säännöt tällaisten havaintojen huomioon ottamiseksi.

                     (5)

                     Olisi täsmennettävä, että täytäntöönpanoasetuksen (EU) N:o 809/2014 27 artiklassa säädettyä ristiinilmoitusvelvoitetta sovelletaan myös täydentäviin ehtoihin liittyviin vaatimuksiin ja standardeihin. Sen vuoksi 27 artikla olisi muutettava tämän mukaisesti.

                     (6)

                     Täytäntöönpanoasetuksen (EU) N:o 809/2014 38 artikla koskee pinta-alan mittausta. Kyseisen artiklan 1 kohdassa kuitenkin säädetään mahdollisuudesta rajoittaa tukikelpoisuutta koskevat tarkastukset ja pinta-alan mittaus satunnaisesti valittuun vähintään 50 prosentin otokseen viljelylohkoista, joista on jätetty tukihakemus tai maksupyyntö. Tukikelpoisuusedellytysten tarkastamista koskevat säännöt olisi selkeyden vuoksi poistettava 38 artiklasta ja sisällytettävä 39 artiklaan.

                     (7)

                     Jäsenvaltio voi tehdä tietyille tukijärjestelmille, tukitoimenpiteille tai toimityypeille monitorointitarkastuksia täytäntöönpanoasetuksen (EU) N:o 809/2014 40 a artiklan mukaisesti mutta tehdä muille järjestelmille, toimenpiteille tai toimille edelleen otokseen perustuvia tarkastuksia paikalla, mukaan lukien kyseisen asetuksen 38 artiklassa tarkoitetut pinta-alamittaukset. Tämä voi johtaa tilanteeseen, jossa paikalla tehdyssä otokseen perustuvassa tarkastuksessa mitattu viljelylohko eroaa alasta, joka vahvistettiin tuen laskentaperusteeksi monitorointitarkastusta sovellettaessa. Sen vuoksi täytäntöönpanoasetuksen (EU) N:o 809/2014 38 artiklassa olisi täsmennettävä, kumpiko ala tällaisissa tapauksissa otetaan huomioon.

                     (8)

                     Kaikki tuensaajan ilmoittamat viljelylohkot, jotka on valittu paikalla tehtävään tarkastukseen, on mitattava täytäntöönpanoasetuksen (EU) N:o 809/2014 38 artiklan mukaisesti, ja niiden tukikelpoisuusedellytykset on tarkastettava saman asetuksen 39 artiklan mukaisesti. Tätä sovelletaan myös suuriin pysyvällä nurmella tai pysyvänä laitumena oleviin viljelylohkoihin, jotka ovat useamman tuensaajan yhteiskäytössä, mikä voi aiheuttaa toimivaltaisille viranomaisille raskaan työtaakan. Jotta työtaakka olisi kohtuullinen ja unionin rahastojen suoja säilyisi asianmukaisella tasolla, on aiheellista säätää mahdollisuudesta korvata mittaukset sekä tukikelpoisuusedellytysten, sitoumusten ja muiden velvoitteiden tarkastukset tarkastuksilla, jotka perustuvat viljelylohkojen tunnistusjärjestelmän säännölliseen päivitykseen käytettäviin ortokuviin, sekä vahvistaa edellytykset, joilla toimivaltaiset viranomaiset voivat käyttää tätä mahdollisuutta.

                     (9)

                     Kun viljelylohkojen tukikelpoisuuden tarkastus osana maaseudun kehittämistoimenpiteiden paikalla tehtävää tarkastusta on rajoitettu satunnaisesti valittuun vähintään 50 prosentin otokseen viljelylohkoista, joista on jätetty maksupyyntö, jotkin tukikelpoisuusperusteet, sitoumukset ja muut velvoitteet saattavat jäädä vaille asianmukaista tarkastusta. Sen vuoksi on aiheellista säätää täytäntöönpanoasetuksen (EU) N:o 809/2014 39 artiklassa täydentävästä riskiperusteisesti valittavasta otoksesta, jonka avulla tällaiset tukikelpoisuusperusteet, sitoumukset ja muut velvoitteet voidaan tarkastaa.

                     (10)

                     Monitorointitarkastusten päätavoitteena on auttaa tuensaajia tukikelpoisuusperusteiden, sitoumusten ja muiden velvoitteiden täyttämisessä ja antaa heille mahdollisuus korjata havaitut puutteet. Tätä varten on tärkeää täsmentää, että toimivaltaisilla viranomaisilla on velvollisuus antaa tuensaajille hyvissä ajoin tietoa erityisesti ennakkovaroituksista ja satelliittitietojen aikasarjojen automaattisen analysoinnin alustavista tuloksista. Sen vuoksi täytäntöönpanoasetuksen (EU) N:o 809/2014 40 a artiklan 1 kohdan ensimmäisen alakohdan d alakohdassa olisi vahvistettava pääperiaatteet sille, miten toimivaltaiset viranomaiset antavat tiedoksi monitorointitarkastusten alustavat tulokset.

                     (11)

                     Täytäntöönpanoasetuksen (EU) N:o 809/2014 40 a artiklan 1 kohdan toinen alakohta koskee fyysisiä tarkastuksia. On tärkeää täsmentää, että kyseiset fyysiset tarkastukset eivät tarkoita pinta-alan mittausta, ellei se ole tarpeen päätelmän tekemiseksi haetun tuen tukikelpoisuudesta.

                     (12)

                     Jos toimivaltainen viranomainen tekee paikalla otokseen perustuvan tarkastuksen täytäntöönpanoasetuksen (EU) N:o 809/2014 38 ja 39 artiklan mukaisesti, se voi rajata tarkastuksen satunnaisesti valittuun vähintään 50 prosentin otokseen viljelylohkoista, joista on jätetty tukihakemus tai maksupyyntö. On aiheellista sallia sama joustavuus silloin kun monitorointitarkastuksissa on 40 a artiklan 1 kohdan ensimmäisen alakohdan c alakohdan mukaisesti tehtävä otantaperusteinen tarkastus sellaisille tuensaajien viljelylohkoille, joihin ei sovelleta monitorointitarkastusperusteita.

                     (13)

                     Monitorointitarkastuksissa käytetty automatisoitu menettely voi tuoda esiin havaintoja, jotka ovat merkityksellisiä tukikelpoisuuden määrittämiseksi pinta-alaperusteissa järjestelmissä, pinta-alaperusteisissa toimenpiteissä tai täydentäviin ehtoihin liittyvissä vaatimuksissa ja standardeissa, joita ei tarkasteta monitoroimalla. Jotta toimivaltaiset viranomaiset voisivat helposti sopeutua siihen, että monitorointitarkastuksia tehdään yhä enemmän, on aiheellista sallia kyseisille viranomaisille tietty joustovara sen vaatimuksen soveltamisessa, jonka mukaan niiden on otettava tukikelpoisuusperusteiden, sitoumusten ja muiden velvoitteiden sekä täydentäviin ehtoihin liittyvien vaatimusten ja standardien noudattamisen määrittämiseksi huomioon kaikki käytettävissään olevat tiedot. Tällaisen joustovaran soveltaminen olisi viljelijöiden tasapuolisen kohtelun varmistamiseksi rajattava ajallisesti. Sen vuoksi 40 a artiklaa olisi muutettava. Tällaista joustovaraa sovellettaessa toimivaltaisten viranomaisten olisi lisäksi otettava asiaankuuluvat havainnot huomioon valitessaan riskiperusteista osaa järjestelmien, toimenpiteiden tai toimityyppien sekä täydentävien ehtojen valvontaotoksesta seuraavana hakuvuonna. Sen vuoksi täytäntöönpanoasetuksen (EU) N:o 809/2014 34 artiklan 2 ja 3 kohtaa sekä 69 artiklan 1 kohtaa olisi muutettava.

                     (14)

                     Täytäntöönpanoasetuksen 40 b artiklassa velvoitetaan jäsenvaltiot ilmoittamaan komissiolle päätöksestään aloittaa monitorointitarkastukset ja toimittamaan tietyt tiedot. Koska ilmoitukseen sisältyvät keskeiset tiedot voivat muuttua sitä mukaan kun jäsenvaltioiden toimivaltaiset viranomaiset ryhtyvät yhä suuremmassa määrin käyttämään monitorointitarkastuksia, komission olisi annettava jäsenvaltioiden käyttöön ilmoitusmalli vuosittain viimeistään 1 päivänä marraskuuta sen varmistamiseksi, että ilmoitus sisältää avaintiedot. Sen vuoksi on tarpeen muuttaa 40 b artiklan ensimmäistä kohtaa. Samaten on tarpeen poistaa 40 b artiklan toinen kohta: siinä viitataan vain hakuvuoteen 2018, joten se on vanhentunut.

                     (15)

                     Täytäntöönpanoasetuksen (EU) N:o 809/2014 40 a artiklassa vahvistetaan oikeudellinen kehys, joka koskee paikalla tehtävien pinta-alaperusteisten tarkastusten korvaamista Copernicus Sentinel -satelliittien tietoihin tai muihin arvoltaan vähintään vastaaviin tietoihin perustuvilla monitorointitarkastuksilla. Kyseiset tiedot voivat olla merkityksellisiä myös määriteltäessä eräiden täydentäviin ehtoihin liittyvien vaatimusten ja standardien noudattamista. Jotta voidaan keventää valvontataakkaa ja maksimoida hyödyt, jotka saadaan toimivaltaisilta viranomaisilta vaadittavasta investoinnista siihen, että nykyinen paikalla tehtävien tarkastusten järjestelmä korvataan monitorointitarkastuksilla, olisi säädettävä oikeudellisesta kehyksestä, joka koskee edellytyksiä, joilla monitorointitarkastuksilla voidaan korvata täydentäviin ehtoihin liittyvät paikalla tehtävät tarkastukset.

                     (16)

                     On aiheellista vahvistaa tarkastusten vähimmäismäärä sen varmistamiseksi, että täydentäviin ehtoihin liittyvien vaatimusten ja standardien tarkastukset ovat riittäviä silloin, kun Copernicus Sentinel -satelliiteista saatavat tiedot eivät ole merkityksellisiä. Tarkoituksena on, että fyysisiä tarkastuksia kentällä tarvitsee tehdä vain, jos paikkamerkittyjen valokuvien ja miehittämättömien ilma-alusjärjestelmien kaltaisilla uusilla tekniikoilla kerätyt todisteet tai asianmukaiset asiakirjatodisteet eivät johda lopullisen päätelmän mahdollistavaan tulokseen tai jos toimivaltaiset viranomaiset ennakoivat, ettei millään näistä todisteista voida tehokkaasti tarkastaa sellaisia vaatimuksia ja standardeja, joihin ei voida kohdistaa monitorointia.

                     (17)

                     Monitorointitarkastuksista voisi olla myös tuensaajille apua heidän pyrkiessään noudattamaan täydentäviin ehtoihin liittyviä vaatimuksia ja standardeja. Tämä edellyttää, että alueelliset viranomaiset velvoitetaan ottamaan käyttöön asianmukaiset välineet täydentäviin ehtoihin liittyvien vaatimusten ja standardien monitorointitarkastuksista saatujen alustavien tietojen toimittamiseksi tuensaajille hyvissä ajoin ja antamaan tuensaajalle mahdollisuus korjata tilanne ennen kuin päätelmät esitetään tarkastuskertomuksessa. Tämä mahdollisuus ei saa rajoittaa asetuksen (EU) N:o 1306/2013 99 artiklan 2 kohdassa säädetyn varhaisvaroitusjärjestelmän soveltamista.

                     (18)

                     Täydentäviin ehtoihin liittyvien monitorointitarkastusten täytäntöönpanon seuraamiseksi jäsenvaltioille olisi asetettava ilmoitusvelvoite.

                     (19)

                     Sen vuoksi täytäntöönpanoasetusta (EU) N:o 809/2014 olisi muutettava.

                     (20)

                     Jotta täytäntöönpanoasetuksen (EU) N:o 809/2014 40 a artiklan uudessa 4 kohdassa ja 70 a artiklan 3 kohdassa käyttöön otettu joustovara täyttäisi tarkoituksensa, sitä olisi sovellettava 1 päivästä tammikuuta 2019, koska tuolloin jäsenvaltiot alkavat soveltaa monitorointitarkastuksia ja käyttää niihin liittyvää uutta tekniikkaa, ja niiden voi olla vaikea noudattaa vaatimusta ottaa kaikki merkitykselliset tiedot huomioon kun määritellään tukikelpoisuusperusteiden, sitoumusten ja muiden velvoitteiden sekä täydentäviin ehtoihin liittyvien vaatimusten ja standardien noudattamista.

                     (21)

                     Tässä asetuksessa säädetyt toimenpiteet ovat suorien tukien hallintokomitean ja maaseudun kehittämiskomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetus (EU) N:o 809/2014 seuraavasti:

                        1.

                        Kumotaan 14 artiklan 4 kohta.

                        2.

                        Korvataan 15 artikla seuraavasti:

                           ”15 artikla

                           Yhtenäisen tukihakemuksen tai maksupyynnön muutokset

                              1.   Tukihakemuksia tai maksupyyntöjä koskevan yhtenäishakemuksen viimeisen jättöpäivän jälkeen yhtenäishakemukseen tai yhtenäiseen maksupyyntöön voidaan lisätä yksittäisiä viljelylohkoja tai yksittäisiä tukioikeuksia tai siinä jo olevia voidaan mukauttaa edellyttäen, että suorien tukien järjestelmiä tai maaseudun kehittämistoimenpiteitä koskevia vaatimuksia noudatetaan.
                              Samoin edellytyksin voidaan muuttaa yhtenäishakemuksessa jo ilmoitettujen yksittäisten viljelylohkojen tai tukioikeuksien osalta suorien tukien järjestelmän tai maaseudun kehittämistoimenpiteen käyttöä.
                              Jos ensimmäisessä ja toisessa alakohdassa tarkoitetut muutokset vaikuttavat toimitettaviin hakemusta tukeviin asiakirjoihin tai sopimuksiin, myös kyseisiä asiakirjoja tai sopimuksia voidaan muuttaa vastaavasti.

                              1 a.   Kun tuensaajalle on annettu tiedoksi 11 artiklan 4 kohdassa tarkoitetut esitarkastuksen tulokset, tämä voi muuttaa yhtenäishakemusta tai maksupyyntöä tehdäkseen kaikki tarvittavat yksittäisiä lohkoja koskevat korjaukset kyseisten ristiintarkastusten, joissa on osoitettu mahdollinen noudattamatta jättäminen, tulosten perusteella.

                              1 b.   Kun tehdään monitorointitarkastukset 40 a artiklan mukaisesti ja toimivaltaiset viranomaiset ovat ilmoittaneet 40 a artiklan 1 kohdan d alakohdassa tarkoitetuista alustavista tuloksista lohkotasolla, tuensaajat voivat muuttaa yhtenäishakemusta tai maksupyyntöä yksittäisen monitoroidun viljelylohkon mukautuksen tai käytön osalta edellyttäen, että asianomaisten suorien tukien järjestelmien tai maaseudun kehittämistoimenpiteiden vaatimuksia on noudatettu. Yksittäisiä tukioikeuksia voidaan lisätä, jos yhtenäishakemuksen tai maksupyynnön muutos johtaa suurempaan ilmoitettuun alaan.

                              2.   Edellä olevan 1 kohdan ensimmäisen ja toisen alakohdan mukaisesti tehdyistä muutoksista on ilmoitettava toimivaltaiselle viranomaiselle viimeistään kyseessä olevan vuoden 31 päivänä toukokuuta lukuun ottamatta Viroa, Latviaa, Liettuaa, Suomea ja Ruotsia, joissa niistä on ilmoitettava viimeistään kyseessä olevan vuoden 15 päivänä kesäkuuta.
                              Poiketen siitä, mitä ensimmäisessä alakohdassa säädetään, jäsenvaltiot voivat vahvistaa tällaisista muutoksista ilmoittamiselle aikaisemman määräpäivän. Kyseinen päivämäärä ei kuitenkaan saa olla aikaisemmin kuin 15 kalenteripäivän kuluttua yhtenäishakemuksen tai yhtenäisen maksupyynnön jättämiselle 13 artiklan 1 kohdan mukaisesti vahvistetusta määräpäivästä.
                              Poiketen siitä, mitä ensimmäisessä ja toisessa alakohdassa säädetään, jäsenvaltio voi sallia, että tuensaaja myöhemmin muuttaa yhtenäishakemusta tai maksupyyntöä asianmukaisesti perustelluissa tapauksissa sellaisten viljelylohkojen käytön osalta, jotka on ilmoitettu asetuksen (EU) N:o 1307/2013 III osaston 3 luvun mukaisesti ilmaston ja ympäristön kannalta suotuisille maatalouskäytännöille myönnettävää tukea tai asetuksen (EU) N:o 1305/2013 30 artiklan mukaisesti Natura 2000 -tukea ja vesipuitedirektiivin tukea varten, sillä edellytyksellä, että tämä ei aseta tuensaajaa suotuisampaan asemaan alkuperäiseen hakemukseen perustuvien velvoitteiden täyttämiseen nähden. Tällöin jäsenvaltio voi päättää vahvistaa määräpäivän, johon mennessä kyseiset muutokset on annettava tiedoksi toimivaltaiselle viranomaiselle.
                              Tällaiset ilmoitukset on tehtävä kirjallisesti tai paikkatietoanalyysiin perustuvan tukihakemuslomakkeen avulla.

                              2 a.   Muutoksista, jotka tehdään esitarkastuksen jälkeen 1 a kohdan mukaisesti, on ilmoitettava toimivaltaiselle viranomaiselle yhdeksän kalenteripäivän kuluessa siitä päivästä, jona 11 artiklan 4 kohdassa tarkoitettujen esitarkastusten tulokset on viimeistään annettava tuensaajalle tiedoksi.
                              Tällaiset ilmoitukset on tehtävä kirjallisesti tai paikkatietoanalyysiin perustuvan tukihakemuslomakkeen avulla.

                              2 b.   Muutokset, jotka tehdään 1 b kohdan mukaisesti sen jälkeen kun on ilmoitettu 40 a artiklan 1 kohdan d alakohdassa tarkoitetuista alustavista tuloksista lohkotasolla, on annettava tiedoksi toimivaltaiselle viranomaiselle sen vahvistamaan määräpäivään mennessä tukijärjestelmän, tukitoimenpiteen tai toimityypin tasolla. Päivämäärän on oltava vähintään 15 kalenteripäivää ennen sitä päivämäärää, jona ensimmäinen maksuerä tai ennakkomaksu suoritetaan asetuksen (EU) N:o 1306/2013 75 artiklan mukaisesti.
                              Tällaiset ilmoitukset on tehtävä kirjallisesti tai paikkatietoanalyysiin perustuvan tukihakemuslomakkeen avulla.

                              3.   Jos toimivaltainen viranomainen on jo ilmoittanut tuensaajalle yhtenäishakemukseen tai yhtenäiseen maksupyyntöön sisältyvästä noudattamatta jättämisestä tai jos se on ilmoittanut tuensaajalle aikomuksestaan tehdä tarkastus paikalla tai jos paikalla tehtävässä tarkastuksessa paljastuu jokin noudattamatta jättäminen, 1 kohdan mukaisia muutoksia ei sallita niiden viljelylohkojen osalta, joita noudattamatta jättäminen koskee.
                              Ensimmäisen alakohdan soveltamiseksi 40 a artiklan 1 kohdan d alakohdassa säädettyä velvoitetta ei pidetä tuensaajalle annettavana ilmoituksena toimivaltaisen viranomaisen aikomuksesta tehdä tarkastus paikalla.”

                        3.

                        Korvataan 27 artiklan toinen kohta seuraavasti:
                        ”Jäsenvaltioiden on varmistettava, että kaikista havainnoista, jotka tehdään sellaisten yhdennetyn järjestelmän soveltamisalaan kuuluvien tarkastusten yhteydessä, jotka koskevat tukikelpoisuusperusteiden, sitoumusten ja muiden velvoitteiden noudattamista asetuksen (EU) N:o 1307/2013 liitteessä I lueteltujen järjestelmien osalta, täydentäviin ehtoihin liittyvien vaatimusten ja standardien noudattamista, ja/tai tukikelpoisuusperusteiden, sitoumusten ja muiden velvoitteiden noudattamista maaseudun kehittämistoimenpiteiden mukaisen tuen osalta, ilmoitetaan asianomaisen tuen myöntämisestä vastaavalle toimivaltaiselle viranomaiselle. Jäsenvaltioiden on myös varmistettava, että delegoidun asetuksen (EU) N:o 639/2014 38 artiklassa tarkoitetut julkiset tai yksityiset sertifiointielimet ilmoittavat toimivaltaiselle viranomaiselle, joka vastaa tuen myöntämisestä ilmaston ja ympäristön kannalta suotuisiin maatalouskäytäntöihin, mahdollisista havainnoista, joilla on merkitystä sen kannalta, että kyseinen tuki myönnetään oikein niille tuensaajille, jotka haluavat täyttää velvoitteensa vastaavuuteen perustuvalla sertifioinnilla.”

                        4.

                        Muutetaan 34 artikla seuraavasti:

                                    a)

                                    Lisätään 2 kohtaan neljäs alakohta seuraavasti:
                                    ”Jos toimivaltainen viranomainen päättää soveltaa 40 a artiklan 4 kohdassa tai 70 a artiklan 3 kohdassa säädettyä vaihtoehtoa, monitorointitarkastuksissa edellisenä hakuvuonna tehdyt havainnot on otettava huomioon toisen alakohdan d alakohdassa tarkoitetussa riskianalyysissä.”

                                    b)

                                    Korvataan 3 kohdan ensimmäinen alakohta seuraavasti:
                                    ”Edellä olevan 32 ja 33 artiklan soveltamiseksi valitaan paikalla tarkastettavien tuensaajien vähimmäismäärästä satunnaisotannalla 20–25 prosenttia ja 32 artiklan 2 a kohtaa sovellettaessa satunnaisotannalla 100 prosenttia kollektiiveista ja 20–25 prosenttia sitoumuksista. Loput paikalla tehtävissä tarkastuksissa tarkastettavista tuensaajista ja sitoumuksista valitaan riskianalyysin perusteella. Jos toimivaltainen viranomainen päättää soveltaa 40 a artiklan 4 kohdassa tai 70 a artiklan 3 kohdassa säädettyä vaihtoehtoa, monitorointitarkastuksissa edellisenä hakuvuonna tehdyt havainnot on otettava huomioon riskianalyysissä.”

                        5.

                        Muutetaan 38 artikla seuraavasti:

                                    a)

                                    Korvataan 1 kohta seuraavasti:

                                       ”1.   Varsinainen viljelylohkon pinta-alan mittaus osana paikalla tehtävää tarkastusta voidaan rajoittaa satunnaisesti valittuun vähintään 50 prosentin otokseen viljelylohkoista, joista on jätetty pinta-alaan liittyvien tukijärjestelmien tai maaseudun kehittämistoimenpiteiden mukainen tukihakemus tai maksupyyntö. Jos otosta tarkastettaessa paljastuu jokin noudattamatta jättäminen, on mitattava kaikki viljelylohkot tai ekstrapoloitava otoksesta tehdyt päätelmät.”

                                    b)

                                    Lisätään 9 ja 10 kohta seuraavasti:

                                       ”9.   Jos 1–8 kohdan mukaisesti mitattu tukikelpoinen ala eroaa alasta, joka on vahvistettu tuen laskentaperusteeksi sovellettaessa monitorointitarkastusta 40 a artiklan mukaisesti, perusteena käytetään tämän artiklan 1–8 kohdan mukaisesti mitattua alaa.

                                       10.   Kun kyseessä ovat pysyvällä nurmella tai pysyvänä laitumena olevat viljelylohkot, jotka ovat useamman tuensaajan yhteiskäytössä, varsinaiset mittaukset voidaan korvata tarkastuksilla, jotka perustuvat asetuksen (EU) N:o 1306/2013 70 artiklassa tarkoitetun viljelylohkojen tunnistusjärjestelmän päivittämiseksi käytettäviin ortokuviin, jos kyseiset tarkastukset tehdään kaikille tällaisille lohkoille enintään kolmen vuoden kuluessa ja toimivaltainen viranomainen voi osoittaa käyttävänsä tehokkaita operatiivisia menettelyjä, jotka täyttävät tämän asetuksen 7 artiklassa vahvistetut säännöt, ja toteuttaa takaisinperinnät asianmukaisesti.”

                        6.

                        Muutetaan 39 artikla seuraavasti:

                                    a)

                                    Korvataan 1 kohta seuraavasti:

                                       ”1.   Viljelylohkoihin liittyvien tukikelpoisuusperusteiden, sitoumusten ja muiden velvoitteiden tarkastus osana paikalla tehtävää tarkastusta voidaan rajoittaa satunnaisesti valittuun vähintään 50 prosentin otokseen viljelylohkoista, joista on jätetty pinta-alaan liittyvien tukijärjestelmien tai maaseudun kehittämistoimenpiteiden mukainen tukihakemus tai maksupyyntö.
                                       Kuitenkin jos maaseudun kehittämistoimenpiteiden osalta viljelylohkoihin liittyvää tukikelpoisuusperustetta, sitoumusta tai muuta velvoitetta ei voida tarkastaa asianmukaisesti silloin kun tarkastuksia tehdään vain satunnaisesti valitulle otokselle ensimmäisen alakohdan mukaisesti, on valittava täydentävä riskiperusteinen otos, jonka avulla tällaiset perusteet, sitoumukset tai velvoitteet voidaan tarkastaa.
                                       Jos satunnaisesti valitussa tai riskiperusteisessa otoksessa havaitaan jokin noudattamatta jättäminen, kaikille viljelylohkoille on tehtävä tukikelpoisuusperusteiden, sitoumusten ja muiden velvoitteiden tarkastus tai otoksesta tehdyt päätelmät on ekstrapoloitava.
                                       Viljelylohkojen tukikelpoisuus on tarkastettava asianmukaisin keinoin, joihin kuuluvat myös tuensaajan toimivaltaisen viranomaisen pyynnöstä toimittamat todisteet. Tarvittaessa on myös todennettava viljelykasvi. Tätä varten on tarvittaessa pyydettävä lisätodisteita.”

                                    b)

                                    Korvataan 4 kohta seuraavasti:

                                       ”4.   Kun kyseessä ovat pysyvällä nurmella tai pysyvänä laitumena olevat viljelylohkot, jotka ovat useamman tuensaajan yhteiskäytössä, tukikelpoisuusperusteiden, sitoumusten ja muiden velvollisuuksien tarkastus voidaan korvata tarkastuksilla, jotka perustuvat asetuksen (EU) N:o 1306/2013 70 artiklassa tarkoitetun viljelylohkojen tunnistusjärjestelmän päivittämiseksi käytettäviin ortokuviin, jos kyseiset tarkastukset tehdään kaikille tällaisille lohkoille enintään kolmen vuoden kuluessa ja toimivaltainen viranomainen voi osoittaa käyttävänsä tehokkaita operatiivisia menettelyjä, jotka täyttävät tämän asetuksen 7 artiklassa vahvistetut säännöt, ja toteuttaa takaisinperinnät asianmukaisesti.”

                        7.

                        Muutetaan 40 a artikla seuraavasti:

                                    a)

                                    Muutetaan 1 kohta seuraavasti:

                                                i)

                                                korvataan ensimmäisen alakohdan d alakohta seuraavasti:

                                                            ”d)

                                                            annettava tuensaajille tiedoksi päätös tehdä monitorointitarkastuksia ja otettava käyttöön asianmukaiset välineet, joilla tuensaajille annetaan tieto ainakin tämän alakohdan a alakohdan mukaisesti käyttöön otetun menettelyn alustavista tuloksista lohkotasolla, ennakkovaroituksista sekä b ja c alakohdan soveltamiseksi pyydettävistä todisteista. Toimivaltaisten viranomaisten on varmistettava, että tuensaajat saavat tiedot hyvissä ajoin, jotta heitä avustettaisiin tukikelpoisuusperusteiden, sitoumusten ja muiden velvoitteiden täyttämisessä ja he saisivat mahdollisuuden korjata tilanne ennen kuin päätelmät esitetään 41 artiklassa tarkoitetussa tarkastuskertomuksessa.”

                                                ii)

                                                korvataan toinen alakohta seuraavasti:
                                                ”Ensimmäisen alakohdan b ja c alakohdan soveltamiseksi fyysiset tarkastukset kentällä on tehtävä, jos merkitykselliset todisteet, mukaan lukien tuensaajan toimivaltaisen viranomaisen pyynnöstä toimittamat todisteet, eivät mahdollista päätelmän tekemistä haetun tuen tukikelpoisuudesta. Fyysiset tarkastukset kentällä voidaan rajata sellaisten tukikelpoisuusperusteiden, sitoumusten ja muiden velvoitteiden tarkastuksiin, jotka ovat merkityksellisiä päätelmän tekemiseksi haetun tuen tukikelpoisuudesta. Kyseisiin fyysisiin tarkastuksiin sisältyy pinta-alan mittaus vain, jos se on tarpeen päätelmän tekemiseksi kyseisten tukikelpoisuusperusteiden, sitoumusten ja muiden velvoitteiden noudattamisesta.”

                                                iii)

                                                lisätään kolmas alakohta seuraavasti:
                                                ”Ensimmäisen alakohdan c alakohdan soveltamiseksi sellaisten tukikelpoisuusperusteiden, sitoumusten ja muiden velvoitteiden tarkastukset, joita ei voida seurata Copernicus Sentinel -satelliittien tietojen tai muiden arvoltaan vähintään vastaavien tietojen avulla, voidaan rajata 50 prosentin otokseen tuensaajan ilmoittamista viljelylohkoista. Toimivaltainen viranomainen voi valita otoksen joko satunnaisotantana tai muin perustein. Jos viljelylohkot on valittu satunnaisotantana ja tarkastuksessa paljastuu jokin noudattamatta jättäminen, toimivaltaisen viranomaisen on ekstrapoloitava otoksesta tehdyt päätelmät tai tarkastettava kaikki viljelylohkot. Jos otos on valittu muin perustein ja tarkastuksessa paljastuu jokin noudattamatta jättäminen, toimivaltaisen viranomaisen tarkastettava kaikki viljelylohkot.”

                                    b)

                                    Lisätään 4 kohta seuraavasti:

                                       4.   ”Jos 1 kohdan a alakohdassa tarkoitetussa menettelyssä tehdään havainto, joka liittyy suorien tukien järjestelmään, maaseudun kehittämistoimenpiteeseen tai vaatimukseen ja/tai standardiin, jota ei tarkasteta monitoroimalla, toimivaltainen viranomainen voi päättää ottaa kyseiset havainnot huomioon ainoastaan niiden tuensaajien osalta, jotka on valittu 30, 31, 32 ja 68 mukaisesti suorien tukien järjestelmän, maaseudun kehittämistoimenpiteen tai vaatimuksen ja/tai standardin, jota ei tarkasteta monitoroimalla, paikalla tehtävään tarkastukseen. Tätä poikkeusta sovelletaan enintään kolmen vuoden ajan sen kalenterivuoden 1 päivästä tammikuuta, jona toimivaltainen viranomainen alkoi tehdä monitorointitarkastuksia.”

                        8.

                        Muutetaan 40 b artikla seuraavasti:

                                    a)

                                    Korvataan ensimmäinen kohta seuraavasti:
                                    ”Jäsenvaltioiden on ilmoitettava komissiolle viimeistään sitä kalenterivuotta, jona ne aloittavat monitorointitarkastusten tekemisen, edeltävän kalenterivuoden 1 päivänä joulukuuta päätöksestään valita monitorointitarkastusten käyttö ja mainittava asianomaiset tukijärjestelmät tai toimenpiteet taikka toimityypit sekä tarvittaessa ne järjestelmien tai toimenpiteiden alueet, joilla tehdään monitorointitarkastukset, ja alueiden valintaperusteet. Komissio antaa viimeistään jokaisen kalenterivuoden 1 päivänä marraskuuta käyttöön ilmoitusmallin, jossa esitetään kaikki ilmoitukseen sisällytettävät tiedot.”

                                    b)

                                    Poistetaan toinen kohta.

                        9.

                        Korvataan 41 artiklan 2 kohdan kolmas alakohta seuraavasti:
                        ”Jos paikalla tehtävä tarkastus tehdään kaukokartoituksena 40 artiklan mukaisesti tai monitorointina 40 a artiklan mukaisesti, jäsenvaltiot voivat päättää olla antamatta tuensaajalle mahdollisuutta allekirjoittaa tarkastuskertomus, jos kaukokartoituksena tehdyssä tai monitorointitarkastuksessa ei paljastu noudattamatta jättämistä. Jos tällaisten tarkastusten tai monitoroinnin perusteella paljastuu jokin noudattamatta jättäminen, mahdollisuus kertomuksen allekirjoittamiseen on annettava ennen kuin toimivaltainen viranomainen tekee havaintojen perusteella vähennyksiä, epäämisiä, peruutuksia tai seuraamuksia koskevat päätelmänsä. Kun sovelletaan monitorointitarkastuksia, tämän velvoitteen katsotaan täyttyvän, jos tuensaajille annetaan tieto noudattamatta jättämisestä sellaisin välinein, jotka on otettu käyttöön tuensaajien kanssa käytävää viestintää varten 40 a artiklan 1 kohdan d alakohdan mukaisesti, ja jos tuensaajille annetaan mahdollisuus kiistää noudattamatta jättämiset ennen kuin toimivaltainen viranomainen tekee havaintojen perusteella vähennyksiä, epäämisiä, peruutuksia tai hallinnollisia seuraamuksia koskevat päätelmänsä.”

                        10.

                        Korvataan 69 artiklan 1 kohdan ensimmäinen alakohta seuraavasti:
                        ”Edellä olevan 68 artiklan mukaisen tarkastettavia tiloja koskevan otoksen valinnan on tapauksen mukaan perustuttava sovellettavan lainsäädännön mukaiseen riskianalyysiin tai kyseessä oleviin vaatimuksiin tai standardeihin soveltuvaan riskianalyysiin. Riskianalyysi voidaan tehdä yksittäisen tilan, tilaluokkien tai maantieteellisten alueiden tasolla. Jos toimivaltainen viranomainen päättää soveltaa tämän asetuksen 40 a artiklan 4 kohdassa tai 70 a artiklan 3 kohdassa säädettyä vaihtoehtoa, monitorointitarkastuksissa edellisenä hakuvuonna tehdyt havainnot on otettava huomioon riskianalyysissä.”

                        11.

                        Lisätään 70 artiklaan 4 kohta seuraavasti:

                           4.   ”Toimivaltainen viranomainen voi tehdä täydentäviin ehtoihin liittyvien vaatimusten ja standardien tarkastuksia tämän asetuksen 70 a artiklan mukaisesti tehtävien monitorointitarkastusten avulla.”

                        12.

                        Lisätään 70 a ja 70 b artikla seuraavasti:

                           ”70 a artikla
                           Monitorointitarkastukset

                              1.   Toimivaltaiset viranomaisen voivat tehdä monitorointitarkastuksia. Jos ne päättävät toimia näin, niiden on

                                          a)

                                          otettava käyttöön menettely kaikkien sellaisten täydentäviin ehtoihin liittyvien vaatimusten ja standardien säännöllistä ja järjestelmällistä havainnointia, jäljitystä ja arviointia varten, joita voidaan seurata Copernicus Sentinel -satelliittien tietojen tai muiden arvoltaan vähintään vastaavien tietojen avulla sellaisen ajanjakson ajan, joka mahdollistaa päätelmän tekemisen vaatimusten ja standardien noudattamisesta.

                                          b)

                                          toteutettava asianmukaiset jatkotoimet tarpeen mukaan vaatimusten ja standardien noudattamisesta koskevan päätelmän tekemiseksi;

                                          c)

                                          tarkastettava prosentti tuensaajista, joita koskevia täydentäviin ehtoihin liittyviä vaatimuksia ja standardeja ei voida seurata sellaisten Copernicus Sentinel -satelliittien tietojen tai muiden arvoltaan vähintään vastaavien tietojen avulla, jotka ovat merkityksellisiä päätelmän tekemiseksi vaatimusten ja standardien noudattamisesta. Kyseisen yhden prosentin muodostavista tuensaajista 20–25 prosenttia on valittava satunnaisesti. Loput tuensaajat valitaan riskianalyysin perusteella;

                                          d)

                                          annettava tuensaajille tiedoksi päätös tehdä monitorointitarkastuksia ja otettava käyttöön asianmukaiset välineet, joilla tuensaajille annetaan tieto ainakin tämän kohdan a alakohdan mukaisesti käyttöön otetun menettelyn alustavista tuloksista lohkotasolla, ennakkovaroituksista sekä b ja c alakohdan soveltamiseksi pyydettävistä todisteista. Toimivaltaisen viranomaisen on varmistettava, että tuensaajat saavat tiedot hyvissä ajoin, jotta heitä avustettaisiin vaatimusten ja standardien noudattamisessa, ja – rajoittamatta asetuksen (EU) N:o 1306/2013 99 artiklan 2 kohdassa säädetyn varhaisvaroitusjärjestelmän soveltamista – he saisivat mahdollisuuden korjata tilanne ennen kuin päätelmät esitetään 72 artiklassa tarkoitetussa tarkastuskertomuksessa, kuitenkin viimeistään kuukauden kuluessa alustavien tulosten ilmoittamisesta.
                                          Edellä b ja c alakohdan soveltamiseksi fyysiset tarkastukset kentällä on tehtävä, jos merkitykselliset todisteet, mukaan lukien tuensaajan toimivaltaisen viranomaisen pyynnöstä toimittamat todisteet, eivät mahdollista päätelmän tekemistä sellaisten täydentäviin ehtoihin liittyvien vaatimusten ja standardien noudattamisesta, joihin sovelletaan monitorointia. Kentällä tehtävät fyysiset tarkastukset voidaan rajata niiden vaatimusten ja standardien tarkastamiseen, jotka ovat merkityksellisiä päätelmän tekemiseksi sellaisten täydentäviin ehtoihin liittyvien vaatimusten ja standardien noudattamisesta, joihin sovelletaan monitorointia.

                              2.   Jos toimivaltainen viranomainen tekee monitorointitarkastukset 1 kohdan mukaisesti, voi osoittaa käyttävänsä tehokkaita, tämän asetuksen 7 ja 29 artiklassa vahvistettujen sääntöjen mukaisia operatiivisia menettelyjä ja on näyttänyt toteen viljelylohkojen tunnistusjärjestelmän laadun delegoidun asetuksen (EU) N:o 640/2014 6 artiklan mukaisella arvioinnilla, tämän asetuksen 25, 68, 69 ja 71 artiklaa ei sovelleta.

                              3.   Jos 1 kohdan a alakohdassa tarkoitetussa menettelyssä tehdään havainto, joka liittyy suorien tukien järjestelmään, maaseudun kehittämistoimenpiteeseen tai vaatimukseen ja/tai standardiin, jota ei tarkasteta monitoroimalla, toimivaltainen viranomainen voi päättää ottaa kyseiset havainnot huomioon ainoastaan niiden tuensaajien osalta, jotka on valittu 30, 31, 32 ja 68 mukaisesti suorien tukien järjestelmän, maaseudun kehittämistoimenpiteen tai vaatimuksen ja/tai standardin, jota ei tarkasteta monitoroimalla, paikalla tehtävään tarkastukseen. Tätä poikkeusta sovelletaan enintään kolmen vuoden ajan sen kalenterivuoden 1 päivästä tammikuuta, jona toimivaltainen viranomainen alkoi tehdä monitorointitarkastuksia.

                           70 b artikla
                           Ilmoitukset
                           Jäsenvaltion on ilmoitettava komissiolle viimeistään sitä kalenterivuotta edeltävän kalenterivuoden 1 päivänä joulukuuta, jona se alkaa tehdä monitorointitarkastuksia, päätöksestään valita monitorointitarkastukset 70 a artiklan mukaisesti.”

                        13.

                        Muutetaan 72 artikla seuraavasti:

                                    a)

                                    Lisätään 1 kohtaan neljäs alakohta seuraavasti:
                                    ”Jos tehdään monitorointitarkastukset 70 a artiklan mukaisesti, tämän kohdan toisen alakohdan a alakohdan ii ja iii alakohdan säännöksiä ei sovelleta. Tarkastuskertomuksessa on oltava monitorointitarkastusten tulokset lohkotasolla.”

                                    b)

                                    Korvataan 2 kohta seuraavasti:

                                       2.   ”Edellä olevaa 1 kohtaa sovelletaan riippumatta siitä, valittiinko kyseinen tuensaaja paikalla tehtävään tarkastukseen 69 artiklan mukaisesti, tarkastettiinko tuensaaja paikalla säädöksiin ja standardeihin sovellettavan lainsäädännön nojalla 68 artiklan 2 kohdan mukaisesti, tehtiinkö 70 a artiklan mukaisesti monitorointitarkastus vai valittiinko tuensaaja toimivaltaisen valvontaviranomaisen tietoon jollakin muulla tavalla saatetun noudattamatta jättämisen jatkotoimena.”

                                    c)

                                    Korvataan 3 kohdan ensimmäinen alakohta seuraavasti:
                                    ”Tuensaajalle on ilmoitettava kaikista havaituista noudattamatta jättämisistä kolmen kuukauden kuluessa paikalla tehdystä tarkastuksesta. Jos tehdään 70 a artiklan mukaisesti monitorointitarkastuksia, tuensaajalle on ilmoitettava kaikista havaituista noudattamatta jättämisistä kolmen kuukauden kuluessa siitä, kun tuensaajalle 70 a artiklan 1 kohdan d alakohdan mukaisesti tilanteen korjaamiseksi annettu määräaika päättyi.”

                                    d)

                                    Korvataan 4 kohdan ensimmäinen alakohta seuraavasti:
                                    ”Tarkastuskertomus on laadittava yhden kuukauden kuluessa paikalla tehdystä tarkastuksesta, sanotun kuitenkaan rajoittamatta asianomaisiin vaatimuksiin ja standardeihin sovellettavan lainsäädännön erityissäännösten soveltamista. Jos tehdään 70 a artiklan mukaisesti monitorointitarkastuksia, tarkastuskertomus on laadittava yhden kuukauden kuluessa siitä, kun tuensaajalle 70 a artiklan 1 kohdan d alakohdan mukaisesti tilanteen korjaamiseksi annettu määräaika päättyi. Kyseinen ajanjakso voidaan kuitenkin pidentää kolmeksi kuukaudeksi asianmukaisesti perustelluissa tapauksissa, erityisesti jos kemialliset tai fysikaaliset määritykset niin edellyttävät.”

            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sen 1 artiklan seuraavia kohtia sovelletaan 1 päivästä tammikuuta 2019:

                        a)

                        7 kohdan b alakohta;

                        b)

                        12 kohta täytäntöönpanoasetuksen (EU) N:o 809/2014 70 a artiklan 3 kohdan osalta.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä lokakuuta 2019.

                  Komission puolesta

                  Puheenjohtaj

               Jean-Claude JUNCKER

            (1)  EUVL L 347, 20.12.2013, s. 549.

            (2)  Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).

            (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013 , yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).

            (4)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).


title: Komission Täytäntöönpanoasetus (EU) 2019/1876, annettu 4 päivänä marraskuuta 2019, erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (Roma (SAN))

text:
                  11.11.2019

                  FI

                  Euroopan unionin virallinen lehti

                  L 290/1

         KOMISSION TÄYTÄNTÖÖNPANOASETUS (EU) 2019/1876,
         annettu 4 päivänä marraskuuta 2019,
         erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (”Roma” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on tutkinut suojatun alkuperänimityksen ”Roma” eritelmän muutosten hyväksymistä koskevan pyynnön, jonka Italia on esittänyt asetuksen (EU) N:o 1308/2013 105 artiklan mukaisesti.

                     (2)

                     Komissio on julkaissut eritelmän muutosten hyväksymistä koskevan pyynnön asetuksen (EU) N:o 1308/2013 97 artiklan 3 kohdan mukaisesti Euroopan unionin virallisessa lehdessä (2).

                     (3)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (4)

                     Eritelmän muutokset olisi sen vuoksi hyväksyttävä asetuksen (EU) N:o 1308/2013 99 artiklan mukaisesti.

                     (5)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Roma” (SAN) koskevan eritelmän muutokset, jotka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä marraskuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 347, 20.12.2013, s. 671.

            (2)  EUVL C 233, 11.7.2019. s. 8.


title: Komission Täytäntöönpanoasetus (EU) 2019/1877, annettu 4 päivänä marraskuuta 2019, erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (Valle d’Itria (SMM))

text:
                  11.11.2019

                  FI

                  Euroopan unionin virallinen lehti

                  L 290/3

         KOMISSION TÄYTÄNTÖÖNPANOASETUS (EU) 2019/1877,
         annettu 4 päivänä marraskuuta 2019,
         erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (”Valle d’Itria” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on tutkinut suojatun maantieteellisen merkinnän ”Valle d’Itria” eritelmän muutosten hyväksymistä koskevan pyynnön, jonka Italia on esittänyt asetuksen (EU) N:o 1308/2013 105 artiklan mukaisesti.

                     (2)

                     Komissio on julkaissut eritelmän muutosten hyväksymistä koskevan pyynnön asetuksen (EU) N:o 1308/2013 97 artiklan 3 kohdan mukaisesti Euroopan unionin virallisessa lehdessä (2).

                     (3)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (4)

                     Eritelmän muutokset olisi hyväksyttävä asetuksen (EU) N:o 1308/2013 99 artiklan mukaisesti.

                     (5)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Valle d’Itria” (SMM) koskevan eritelmän muutokset, jotka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä marraskuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 347, 20.12.2013, s. 671.

            (2)  EUVL C 171, 20.5.2019, s. 6.


title: Komission Täytäntöönpanoasetus (EU) 2019/1878, annettu 4 päivänä marraskuuta 2019, erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (Vigneti delle Dolomiti/ Weinberg Dolomiten (SMM))

text:
                  11.11.2019

                  FI

                  Euroopan unionin virallinen lehti

                  L 290/4

         KOMISSION TÄYTÄNTÖÖNPANOASETUS (EU) 2019/1878,
         annettu 4 päivänä marraskuuta 2019,
         erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (”Vigneti delle Dolomiti”/ ”Weinberg Dolomiten” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on tutkinut suojatun maantieteellisen merkinnän ”Vigneti delle Dolomiti”/ ”Weinberg Dolomiten” eritelmän muutosten hyväksymistä koskevan pyynnön, jonka Italia on esittänyt asetuksen (EU) N:o 1308/2013 105 artiklan mukaisesti.

                     (2)

                     Komissio on julkaissut eritelmän muutosten hyväksymistä koskevan pyynnön asetuksen (EU) N:o 1308/2013 97 artiklan 3 kohdan mukaisesti Euroopan unionin virallisessa lehdessä (2).

                     (3)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (4)

                     Eritelmän muutokset olisi hyväksyttävä asetuksen (EU) N:o 1308/2013 99 artiklan mukaisesti.

                     (5)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Vigneti delle Dolomiti”/ ”Weinberg Dolomiten” (SMM) koskevan eritelmän muutokset, jotka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä marraskuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 347, 20.12.2013, s. 671.

            (2)  EUVL C 197, 13.6.2019, s. 2.


title: Komission täytäntöönpanoasetus (EU) 2019/1879, annettu 4 päivänä lokakuuta 2019, erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (Vallagarina (SMM))

text:
                  11.11.2019

                  FI

                  Euroopan unionin virallinen lehti

                  L 290/6

         KOMISSION TÄYTÄNTÖÖNPANOASETUS (EU) 2019/1879,
         annettu 4 päivänä lokakuuta 2019,
         erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (”Vallagarina” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on tutkinut suojatun maantieteellisen merkinnän ”Vallagarina” eritelmän muutosten hyväksymistä koskevan pyynnön, jonka Italia on esittänyt asetuksen (EU) N:o 1308/2013 105 artiklan mukaisesti.

                     (2)

                     Komissio on julkaissut eritelmän muutosten hyväksymistä koskevan pyynnön asetuksen (EU) N:o 1308/2013 97 artiklan 3 kohdan mukaisesti Euroopan unionin virallisessa lehdessä (2).

                     (3)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (4)

                     Eritelmän muutokset olisi hyväksyttävä asetuksen (EU) N:o 1308/2013 99 artiklan mukaisesti.

                     (5)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Vallagarina” (SMM) koskevan eritelmän muutokset, jotka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä lokakuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 347, 20.12.2013, s. 671.

            (2)  EUVL C 235, 12.7.2019, s. 9.


title: Komission Täytäntöönpanoasetus (EU) 2019/1880, annettu 4 päivänä marraskuuta 2019, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle Vera de Estenas (SAN)

text:
                  11.11.2019

                  FI

                  Euroopan unionin virallinen lehti

                  L 290/7

         KOMISSION TÄYTÄNTÖÖNPANOASETUS (EU) 2019/1880,
         annettu 4 päivänä marraskuuta 2019,
         suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Vera de Estenas” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on asetuksen (EU) N:o 1308/2013 97 artiklan 2 ja 3 kohdan mukaisesti tutkinut Espanjan esittämän nimitystä ”Vera de Estenas” koskevan rekisteröintihakemuksen ja julkaissut sen Euroopan unionin virallisessa lehdessä (2).

                     (2)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (3)

                     Asetuksen (EU) N:o 1308/2013 99 artiklan mukaisesti nimitys ”Vera de Estenas” olisi suojattava ja merkittävä mainitun asetuksen 104 artiklassa tarkoitettuun rekisteriin.

                     (4)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Suojataan nimitys ”Vera de Estenas” (SAN).

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä marraskuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 347, 20.12.2013, s. 671.

            (2)  EUVL C 235, 12.7.2019, s. 24.


title: Komission täytäntöönpanoasetus (EU) 2019/1881, annettu 8 päivänä marraskuuta 2019, asetuksen (EU) N:o 37/2010 muuttamisesta aineen diflubentsuroni luokittelemiseksi sen jäämien enimmäismäärän osalta (ETA:n kannalta merkityksellinen teksti)

text:
                  11.11.2019

                  FI

                  Euroopan unionin virallinen lehti

                  L 290/8

         KOMISSION TÄYTÄNTÖÖNPANOASETUS (EU) 2019/1881,
         annettu 8 päivänä marraskuuta 2019,
         asetuksen (EU) N:o 37/2010 muuttamisesta aineen diflubentsuroni luokittelemiseksi sen jäämien enimmäismäärän osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
         ottaa huomioon eläinlääkekomitean muotoileman Euroopan lääkeviraston lausunnon,
         sekä katsoo seuraavaa:

                     (1)

                     Asetuksen (EY) N:o 470/2009 17 artiklassa edellytetään, että unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät, jäljempänä ’MRL-arvot’, vahvistetaan asetuksessa.

                     (2)

                     Komission asetuksen (EU) N:o 37/2010 (2) liitteessä olevassa taulukossa 1 vahvistetaan farmakologisesti vaikuttavat aineet ja niiden MRL-arvoja eläinperäisissä elintarvikkeissa koskeva luokitus.

                     (3)

                     Diflubentsuroni sisältyy jo kyseiseen taulukkoon sallittuna aineena lohikaloille lihasten ja nahan osalta.

                     (4)

                     Komissio pyysi 7 päivänä toukokuuta 2014 asetuksen (EY) N:o 470/2009 11 artiklan mukaisesti Euroopan lääkevirastoa, jäljempänä ’EMA’, antamaan diflubentsuronista uuden lausunnon, jossa otetaan huomioon diflubentsuronin metaboliitin 4-kloorianiliinin genotoksinen potentiaali sekä seuraavien tuoreempien arviointien tulokset: Euroopan elintarviketurvallisuusviranomaisen suorittama arviointi diflubentsuronista torjunta-aineena (3) ja komission Yhteisen tutkimuskeskuksen koordinoima arviointi diflubentsuronista biosidina (4).

                     (5)

                     Eläinlääkekomitea totesi 7 päivänä toukokuuta 2015 antamassaan lausunnossa, että genotoksista metaboliittia ei ole todettu kalojen lihaksissa, ja antoi lausunnon, jossa todetaan, että tarvittiin enemmän tietoa kalojen lihaksissa tapahtuvasta 4-kloorianiliinin muodostumisesta ja poistumisesta, jotta voidaan täydellisesti kuvata kuluttajalle diflubentsuronille altistumisesta aiheutuva mahdollinen riski. Diflubentsuronin farmakologiaa käsittelevissä julkisesti saatavilla olevissa raporteissa todettiin, että 4-kloorianiliinia on havaittu lampaissa, sioissa ja kanoissa vähäisessä määrin esiintyvänä metaboliittina. Kyseisen lausunnon perusteella EMA suositteli muuttamaan komission asetuksen (EU) N:o 37/2010 liitteessä olevassa taulukossa 1 olevan diflubentsuronia lohikaloissa koskevan kohdan ja vahvistamaan väliaikaisen jäämien enimmäismäärän, kunnes jäämistä toimitetaan täydentäviä tietoja.

                     (6)

                     Tarkasteltuaan EMAn suositusta komissio selvensi maaliskuussa 2017, että asetuksessa (EY) N:o 470/2009 sallitaan väliaikaisen jäämien enimmäismäärän vahvistaminen ainoastaan tapauksissa, joissa tieteelliset tiedot ovat puutteellisia ja joiden osalta ei ole syytä olettaa, että aineen jäämät aiheuttaisivat ehdotetulla tasolla vaaraa ihmisten terveydelle. Diflubentsuronin tapauksessa on mahdollista, että genotoksista metaboliittia 4-kloorianiliinia esiintyy käsitellyssä kalassa tasoilla, jotka voisivat olla vaarallisia ihmisten terveydelle, minkä vuoksi väliaikaisen jäämien enimmäismäärän vahvistamista ei katsottu komission mukaan aiheelliseksi. Komissio korosti myös EFSAn vuonna 2015 esittämiä päätelmiä (5) diflubentsuronin käytöstä kasvinsuojeluaineissa ja totesi, että saatavilla olevat tiedot eivät riitä osoittamaan edustavien käyttötarkoitusten olevan turvallisia kuluttajille. Näistä syistä komissio pyysi eläinlääkekomiteaa tarkistamaan 7 päivänä toukokuuta 2015 antamaansa lausuntoa.

                     (7)

                     Eläinlääkekomitea antoi 15 päivänä maaliskuuta 2018 tarkistetun lausuntonsa diflubentsuronin jäämien enimmäismäärien vahvistamisesta (6). Kyseisen lausunnon perusteella EMA on suositellut muuttamaan komission asetuksen (EU) N:o 37/2010 liitteessä olevassa taulukossa 1 olevan diflubentsuronia lohikaloissa koskevan kohdan siten, että MRL-arvoa lasketaan. MRL-arvoksi asetetaan 10 µg/kg, jotta voidaan varmistaa, että kuluttajien altistuminen 4-kloorianiliinille pysyy hyväksyttävällä tasolla.

                     (8)

                     Asetuksen (EY) N:o 470/2009 5 artiklan mukaan EMAn on harkittava, voitaisiinko farmakologisesti vaikuttavalle aineelle jonkin tietyn elintarvikkeen osalta vahvistettuja MRL-arvoja soveltaa samasta eläinlajista peräisin olevaan toiseen elintarvikkeeseen taikka voitaisiinko farmakologisesti vaikuttavalle aineelle yhden tai useamman eläinlajin osalta vahvistettuja MRL-arvoja soveltaa muihin lajeihin.

                     (9)

                     EMA on katsonut, että diflubentsuronia koskevien tietojen ekstrapolointi eväkaloihin ei ole tässä vaiheessa asianmukaista, koska ei ole näyttöä siitä, että metaboliitti 4-kloorianiliinia ei muodostu oleellisia määriä kaikissa asianomaisissa lajeissa.

                     (10)

                     Eläinlääkekomitean lausuntojen ja EMAn suosituksen mukaisesti vaikuttaa siltä, että ihmisten terveyden suojelemiseksi diflubentsuronin MRL-arvo on tarpeen laskea 1 000 μg/kg:sta 10 μg/kg:een.

                     (11)

                     Sen vuoksi asetusta (EU) N:o 37/2010 olisi muutettava.

                     (12)

                     On aiheellista antaa asianomaisille sidosryhmille riittävästi aikaa, jotta ne voivat toteuttaa diflubentsuronin uusien MRL-arvojen noudattamiseksi mahdollisesti tarvittavat toimenpiteet.

                     (13)

                     Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 37/2010 liite tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 10 päivästä tammikuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 152, 16.6.2009, s. 11.

            (2)  Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).

            (3)  EFSA Journal 2012;10(9):2870. Conclusion on the peer review of the pesticide risk assessment of confirmatory data submitted for the active substance Diflubenzuron

            (4)  Diflubentsuronia käsittelevä arviointiraportti, saatavilla osoitteessa http://dissemination.echa.europa.eu/Biocides/ActiveSubstances/0062-18/0062-18_Assessment_Report.pdf

            (5)  EFSA Journal 2015;13(12):4222.Peer review on the review of the approval of the active substance diflubenzuron regarding the metabolite PCA

            (6)  EMA/CVMP/153976/2018 MRL summary opinion Diflubenzuron 16 March 2018

            LIITE
            Korvataan asetuksen (EU) N:o 37/2010 liitteessä olevassa taulukossa 1 diflubentsuronia koskeva kohta seuraavasti:

                        Farmakologisesti vaikuttava aine

                        Merkkijäämä

                        Eläinlajit

                        Jäämien enimmäismäärä (MRL)

                        Kohdekudos

                        Muut säännökset (asetuksen (EY) N:o 470/2009 14 artiklan 7 kohdan mukaisesti)

                        Hoitoluokitus

                        ”Diflubentsuroni

                        Diflubentsuroni

                           Lohikalat

                        10 µg/kg

                        Lihas ja nahka luonnollisessa suhteessa

                        EI OLE

                        Antiparasiittiset aineet/ulkoloislääkkeet”


title: Komission täytäntöönpanoasetus (EU) 2019/1882, annettu 8 päivänä marraskuuta 2019, tarjouskilpailujen avaamisesta oliiviöljyn yksityisen varastoinnin tuen määrän osalta

text:
                  11.11.2019

                  FI

                  Euroopan unionin virallinen lehti

                  L 290/12

         KOMISSION TÄYTÄNTÖÖNPANOASETUS (EU) 2019/1882,
         annettu 8 päivänä marraskuuta 2019,
         tarjouskilpailujen avaamisesta oliiviöljyn yksityisen varastoinnin tuen määrän osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 18 artiklan 2 kohdan ja 20 artiklan ensimmäisen kohdan m ja o alakohdan,
         sekä katsoo seuraavaa:

                     (1)

                     Neitsytoliiviöljyjen hinnat Espanjan, Kreikan ja Portugalin markkinoilla ovat useiden kuukausien ajan pysytelleet jatkuvasti alhaisina ja lähellä viitekynnyksiä, jotka vahvistetaan neuvoston asetuksen (EU) N:o 1370/2013 (2) 1 a artiklan 1 kohdan g alakohdassa.

                     (2)

                     Jälleen uutta hyvää satovuotta unionissa koskeva ennuste, varastojen kasvu ja ulkomaankaupan nykyiset epävarmuustekijät luovat tarjonnan ja kysynnän välistä epätasapainoa, jonka vuoksi neitsytoliiviöljyn hintoihin kohdistuu laskupainetta ja suuressa osaa unionin markkinoita aiheutuu vakavia häiriöitä.

                     (3)

                     Espanja on unionin tärkein oliiviöljyn tuottaja ja hintajohtaja. Espanjan poikkeuksellisen suuret varastot uhkaavat sen vuoksi pitkittää ja vaikeuttaa neitsytoliiviöljyjen unionin markkinoilla esiintyviä vakavia häiriöitä.

                     (4)

                     Kysynnän ja tarjonnan välisen epätasapainon vähentämiseksi ja vaikeiden markkinaolosuhteiden helpottamiseksi on aiheellista myöntää neitsytoliiviöljyjen yksityisen varastoinnin tukea.

                     (5)

                     Neitsytoliiviöljyjen yksityisen varastoinnin tukeen olisi sovellettava komission delegoitua asetusta (EU) 2016/1238 (3) ja komission täytäntöönpanoasetusta (EU) 2016/1240 (4), joilla vahvistetaan yhteiset säännöt yksityisen varastoinnin järjestelmän täytäntöönpanoa varten.

                     (6)

                     Jotta järjestelmä toimisi joustavasti, tuen määrä olisi vahvistettava tarjouskilpailumenettelyllä. Tätä varten on aiheellista vahvistaa useita tarjouskilpailun osakausia.

                     (7)

                     Jotta useat eri toimijat voisivat hyötyä toimenpiteestä, kukin toimija saa jättää kunkin osakauden osalta neitsytoliiviöljyluokittain enintään yhden tarjouksen.

                     (8)

                     Jotta yksityisen varastoinnin tuki olisi tehokasta ja sillä olisi todellista vaikutusta markkinoihin, tuen olisi koskettava irtotavarana olevia neitsytoliiviöljyjä. Koska on tavallista, että oliiviöljyalalla tuotteita on varastossa, tarjouksia olisi voitava jättää myös jo varastossa olevista neitsytoliiviöljyistä.

                     (9)

                     Yksityisen varastoinnin tukea saavia neitsytoliiviöljyjen määriä ei tulisi pitää kaupan vähimmäisvarastointiaikana, jotta tuella olisi todellinen vaikutus kysynnän ja tarjonnan väliseen tasapainoon kuluvana vuonna. Vähimmäisvarastointiajaksi olisi vahvistettava 180 päivää.

                     (10)

                     Hallinnon tehokkuuden ja yksinkertaistamisen vuoksi tarjouksia olisi voitava jättää ainoastaan vähintään 50 tonnin suuruisista määristä.

                     (11)

                     Jotta voitaisiin estää hintojen putoaminen hallitsemattomasti, reagoida nopeasti vaikeisiin markkinaolosuhteisiin ja varmistaa toimenpiteen tehokas hallinnointi, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

                     (12)

                     Maatalouden yhteisen markkinajärjestelyn komitea ei ole antanut lausuntoa puheenjohtajansa asettamassa määräajassa,

               ON HYVÄKSYNYT TÄMÄN ASETUKSEN:

            1 artikla

               1.   Avataan asetuksen (EU) N:o 1308/2013 17 artiklan ensimmäisen kohdan b alakohdan mukaisesti erillinen tarjouskilpailu kutakin mainitun asetuksen liitteessä VII olevan VIII osan 1 kohdassa määriteltyä seuraavaa neitsytoliiviöljyjen luokkaa varten:

                           a)

                           ekstra-neitsytoliiviöljy;

                           b)

                           neitsytoliiviöljy;

                           c)

                           lampante-oliiviöljy.

               2.   Sovelletaan delegoitua asetusta (EU) 2016/1238 ja täytäntöönpanoasetusta (EU) 2016/1240.

            2 artikla

               1.   Tarjoukset on jätettävä seuraavien osakausien aikana, joista kukin päättyy kello 12.00 (Brysselin aikaa):

                           a)

                           21 päivän marraskuuta 2019 ja 26 päivän marraskuuta 2019 välisenä aikana;

                           b)

                           12 päivän joulukuuta 2019 ja 17 päivän joulukuuta 2019 välisenä aikana;

                           c)

                           22 päivän tammikuuta 2020 ja 27 päivän tammikuuta 2020 välisenä aikana;

                           d)

                           20 päivän helmikuuta 2020 ja 25 päivän helmikuuta 2020 välisenä aikana.

                     Jos osakauden viimeinen päivä on yleinen vapaapäivä, määräaika päättyy sitä edeltävänä työpäivänä kello 12.00 (Brysselin aikaa).

               2.   Toimija voi jättää kunkin osakauden osalta enintään yhden tarjouksen kustakin 1 artiklan 1 kohdassa tarkoitetusta tuotteesta.

               3.   Vähimmäismäärä tarjousta kohden on 50 tonnia.

               4.   Täytäntöönpanoasetuksen (EU) 2016/1240 40 artiklan b alakohdassa tarkoitetun vakuuden määrä on 50 euroa tonnilta.

               5.   Tukea myönnetään 1 artiklan 1 kohdassa tarkoitetuille irtotavarana oleville tuotteille.

               6.   Tarjouksia voidaan jättää jo varastossa olevista tuotteista.

               7.   Tarjouksia voidaan jättää ainoastaan Kreikassa, Espanjassa, Ranskassa, Kroatiassa, Italiassa, Kyproksessa, Maltassa, Portugalissa ja Sloveniassa.

            3 artikla
            Jäsenvaltioiden on ilmoitettava komissiolle kaikki hyväksyttävät tarjoukset viimeistään kunkin 2 artiklan 1 kohdassa tarkoitetun tarjousten jättämisen osakauden viimeistä päivää seuraavana päivänä klo 12.00 (Brysselin aikaa).

            4 artikla
            Yksityisen varastoinnin tukea koskevien sopimusten on katettava 180 päivän varastointiaika.

            5 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 671.

            (2)  Neuvoston asetus (EU) N:o 1370/2013, annettu 16 päivänä joulukuuta 2013, maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä (EUVL L 346, 20.12.2013, s. 12).

            (3)  Komission delegoitu asetus (EU) 2016/1238, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä julkisen intervention ja yksityisen varastoinnin tuen osalta (EUVL L 206, 30.7.2016, s. 15).

            (4)  Komission täytäntöönpanoasetus (EU) 2016/1240, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta (EUVL L 206, 30.7.2016, s. 71).


title: Neuvoston täytäntöönpanoasetus (EU) 2019/1891, annettu 11 päivänä marraskuuta 2019, Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta

text:
                  12.11.2019

                  FI

                  Euroopan unionin virallinen lehti

                  L 291/13

         NEUVOSTON TÄYTÄNTÖÖNPANOASETUS (EU) 2019/1891,
         annettu 11 päivänä marraskuuta 2019,
         Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Venezuelan tilanteen johdosta määrättävistä rajoittavista toimenpiteistä 13 päivänä marraskuuta 2017 annetun neuvoston asetuksen (EU) 2017/2063 (1) ja erityisesti sen 17 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 13 päivänä marraskuuta 2017 asetuksen (EU) 2017/2063 Venezuelan tilanteen johdosta määrättävistä rajoittavista toimenpiteistä.

                     (2)

                     Neuvosto korosti, että rajoittavat toimenpiteet ovat asteittaisia, kohdennettuja, joustavia ja peruutettavissa, ne eivät vaikuta koko väestöön, ja niillä pyritään edistämään uskottavaa ja merkityksellistä prosessia, joka voi johtaa rauhanomaiseen neuvotteluratkaisuun.

                     (3)

                     Venezuelan jatkuvasti heikkenevän tilanteen johdosta neuvosto hyväksyi 22 päivänä tammikuuta 2018 täytäntöönpanoasetuksen (EU) 2018/88 (2), jossa nimettiin seitsemän henkilöä asetuksen (EU) 2017/2063 liitteessä IV olevaan luetteloon luonnollisista henkilöistä, oikeushenkilöistä, yhteisöistä ja elimistä.

                     (4)

                     Neuvosto hyväksyi 28 päivänä toukokuuta 2018 päätelmät, joissa todettiin, että Venezuelassa 20 päivänä toukokuuta 2018 ennenaikaisesti järjestetyt presidentinvaalit ja alueelliset vaalit eivät olleet vapaat eivätkä oikeudenmukaiset. Unioni kehotti järjestämään uudet presidentinvaalit ja totesi, että se toimisi nopeasti vahvistaakseen uusia kohdennettuja ja peruutettavissa olevia rajoittavia toimenpiteitä.

                     (5)

                     Neuvosto hyväksyi 25 päivänä kesäkuuta 2018 jatkotoimena 28 päivänä toukokuuta 2018 annetuille päätelmille täytäntöönpanoasetuksen (EU) 2018/899 (3), jossa nimettiin yksitoista henkilöä.

                     (6)

                     Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, antoi 25 päivänä lokakuuta 2018 unionin puolesta julkilausuman, jonka mukaan unioni oli yhä edelleen vakuuttunut siitä, että nykyiseen kriisiin on olemassa vain demokraattinen, poliittinen ja rauhanomainen ratkaisu, ja korosti unionin olevan sitoutunut käyttämään kaikkia poliittisia välineitään, joilla edistetään tällaisen ratkaisun saavuttamista.

                     (7)

                     Neuvosto hyväksyi 6 päivänä marraskuuta 2018 Venezuelan tilanteen johdosta määrättyjen rajoittavien toimenpiteiden vuotuisen uudelleentarkastelun yhteydessä täytäntöönpanoasetuksen (EU) 2018/1653 (4), jolla muutettiin perusteluja yhden nimetyn henkilön osalta.

                     (8)

                     Tammi-, helmi-, maalis- ja huhtikuussa 2019 korkea edustaja antoi unionin puolesta Venezuelan tilanteesta julkilausumia, joissa korostettiin, että unioni ei jatkossakaan säästele voimiaan ponnisteluissaan demokratian ja oikeusvaltion palauttamiseksi, toteuttaa jatkotoimia ja reagoi asianmukaisilla toimenpiteillä päätöksiin ja toimiin, joilla entisestään heikennetään demokraattisia instituutioita ja periaatteita, oikeusvaltiota ja ihmisoikeuksien kunnioittamista.

                     (9)

                     Neuvosto hyväksyi 8 päivänä heinäkuuta 2019 täytäntöönpanoasetuksen (EU) 2019/1169 (5), jolla päivitettiin perusteita kolmen luetteloon merkityn henkilön osalta.

                     (10)

                     Korkea edustaja antoi 16 päivänä heinäkuuta 2019 unionin puolesta julkilausuman, jossa todettiin, että Yhdistyneiden kansakuntien ihmisoikeusvaltuutetun raportti vahvisti selkeällä ja yksityiskohtaisella tavalla ihmisoikeusloukkausten laajuuden ja vakavuuden, oikeusvaltion rapautumisen ja demokraattisten instituutioiden heikkenemisen Venezuelassa. Unioni ilmoitti myös olevansa valmis aloittamaan sellaisten kohdennettujen toimenpiteiden valmistelun, joita sovelletaan kidutukseen ja muihin vakaviin ihmisoikeusloukkauksiin osallistuneisiin turvallisuusjoukkojen jäseniin.

                     (11)

                     Jatkotoimena 16 heinäkuuta 2019 annetulle julkilausumalle ja ottaen huomioon Venezuelan jatkuvan vakavan tilanteen neuvosto hyväksyi 26 päivänä syyskuuta 2019 täytäntöönpanoasetuksen (EU) 2019/1586 (6), jossa nimettiin seitsemän henkilöä.

                     (12)

                     Tähän liittyen ja asetuksen (EU) 2017/2063 17 artiklan 2 kohdan mukaisesti neuvosto on tarkastellut uudelleen Venezuelan tilanteen johdosta määrättyjä voimassaolevia rajoittavia toimenpiteitä.

                     (13)

                     Ottaen huomioon Venezuelassa vallitsevan poliittisen, taloudellisen, sosiaalisen ja humanitaarisen kriisin sekä toistuvat toimet demokratian, oikeusvaltion ja ihmisoikeuksien kunnioittamisen heikentämiseksi, neuvosto päätti uusia voimassaolevat rajoittavat toimenpiteet, mukaan lukien kaikki nimeämiset. Nämä toimenpiteet eivät vaikuta koko väestöön ja ne voidaan kumota ottaen huomioon demokratian, oikeusvaltion ja ihmisoikeuksien kunnioittamisen palauttamiseksi tapahtuva kehitys Venezuelassa.

                     (14)

                     Asetuksen (EU) 2017/2063 IV liitteessä olevia yksittäisiä nimeämisiä tarkasteltiin uudelleen ja seitsemää henkilöä koskevia tietoja olisi muutettava.

                     (15)

                     Asetuksen (EU) 2017/2063 liite IV olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2017/2063 liite IV tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä marraskuuta 2019.

                  Neuvoston puolesta

                  Puheenjohtaja

               F. MOGHERINI

            (1)  EUVL L 295, 14.11.2017, s. 21.

            (2)  Neuvoston täytäntöönpanoasetus (EU) 2018/88, annettu 22 päivänä tammikuuta 2018, Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta (EUVL L 16 I, 22.1.2018, s. 6).

            (3)  Neuvoston täytäntöönpanoasetus (EU) 2018/899, annettu 25 päivänä kesäkuuta 2018, Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta (EUVL L 160 I, 25.6.2018, s. 5).

            (4)  Neuvoston täytäntöönpanoasetus (EU) 2018/1653, annettu 6 päivänä marraskuuta 2018, Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta (EUVL L 276 I, 7.11.2018, s. 1).

            (5)  Neuvoston täytäntöönpanoasetus (EU) 2019/1169, annettu 8 päivänä heinäkuuta 2019, Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta (EUVL L 183 I, 9.7.2019, s. 1).

            (6)  Neuvoston täytäntöönpanoasetus (EU) 2019/1586, annettu 26 päivänä syyskuuta 2019, Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta (EUVL L 248, 27.9.2019, s. 1).

               LIITE

            Korvataan asetuksen (EU) 2017/2063 liitteessä IV olevat merkinnät 1, 3, 6, 10, 13, 15, 19 ja 21 seuraavasti:

                           Nimi

                           Tunnistustiedot

                           Perusteet

                           Luetteloon merkitsemisen päivämäärä

                           ”1.

                           Néstor Luis Reverol Torres

                           Syntymäaika: 28.10.1964
                           Sukupuoli: mies

                           Sisä-, oikeus- ja rauhaa koskevista asioista vastaava ministeri vuodesta 2016. Nimitetty myös julkisten rakennusurakoiden ja palveluiden varapääjohtajaksi ja sähköenergian yleisesikunnan pääsihteeriksi huhtikuussa 2019. Bolivariaanisen kansalliskaartin entinen komentaja. Vastuussa hänen komennossaan olevien turvallisuusjoukkojen suorittamista vakavista ihmisoikeusloukkauksista, mukaan lukien (poliittisten) vankien kiduttaminen, ja demokraattisen opposition tukahduttamisesta Venezuelassa, mukaan lukien poliittisten mielenosoitusten kieltäminen ja tukahduttaminen.

                           22.1.2018

                           3.

                           Tibisay Lucena Ramírez

                           Syntymäaika: 26.4.1959
                           Sukupuoli: nainen

                           Kansallisen vaalineuvoston (Consejo Nacional Electoral (CNE)) puheenjohtaja. Hänen tekonsa ja politiikkansa ovat heikentäneet demokratiaa ja oikeusvaltiota Venezuelassa mukaan lukien siten, että hän ei ole taannut, että CNE säilyy puolueettomana ja riippumattomana instituutiona Venezuelan perustuslain mukaisesti, ja näin hän on edistänyt perustuslakia säätävän kokouksen perustamista ja Nicolás Maduron uudelleenvalintaa toukokuussa 2018 pidetyissä presidentinvaaleissa, jotka eivät olleet vapaat eivätkä oikeudenmukaiset.

                           22.1.2018

                           6.

                           Tarek William Saab Halabi

                           Syntymäaika: 10.9.1963
                           Syntymäpaikka:
                           El Tigre, Anzoáteguin osavaltio, Venezuela
                           Sukupuoli: mies

                           Perustuslakia säätävän kokouksen nimittämä Venezuelan yleinen syyttäjä. Tässä ja aikaisemmissa rooleissaan oikeusasiamiehenä ja tasavallan moraalineuvoston puheenjohtajana hän on heikentänyt demokratiaa ja oikeusvaltiota Venezuelassa tukemalla julkisesti Venezuelan hallituksen vastustajien vastaisia tekoja sekä kaventamalla kansalliskokouksen toimivaltaa.

                           22.1.2018

                           10.

                           Jesús Rafael Suárez Chourio

                           Syntymäaika: 19.7.1962
                           Sukupuoli: mies

                           Venezuelan bolivariaanisten kansallisten maavoimien päällikkö ja päällikön yleisesikunnan päällikkö. Venezuelan bolivariaanisten kansallisten maavoimien entinen komentaja ja Venezuelan keskisen sotilasalueen (REDI Central) entinen komentaja. Vastuussa vakavista ihmisoikeusloukkauksista, joihin hänen komennossaan olevat joukot ovat syyllistyneet, mukaan lukien liiallinen voimankäyttö ja pidätettyjen huono kohtelu, hänen toimiessaan Venezuelan bolivariaanisten kansallisten maavoimien komentajana. Hän on puuttunut demokraattisen opposition toimintaan ja tukenut sotilastuomioistuinten käyttöä siviilimielenosoittajia koskevien syytteiden käsittelyssä.

                           25.6.2018

                           13.

                           Elías José Jaua Milano

                           Syntymäaika: 16.12.1969
                           Sukupuoli: mies

                           Entinen opetusministeri. Presidentin asettaman, laittoman perustuslakia säätävän kokouksen perustamiseen tähdänneen toimikunnan entinen puheenjohtaja. Laittoman perustuslakia säätävän kokouksen perustamiseen johtaneessa roolissaan vastuussa demokratian ja oikeusvaltion heikentämisestä Venezuelassa.

                           25.6.2018

                           15.

                           Freddy Alirio Bernal Rosales

                           Syntymäaika: 16.6.1962
                           Syntymäpaikka: San Cristóbal, Táchiran osavaltio, Venezuela
                           Sukupuoli: mies

                           Paikallisten jakelu- ja tuotantokomiteoiden (CLAP) kansallisen valvontakeskuksen päällikkö ja Táchiran osavaltion suojelija. Myös bolivariaanisen kansallisen tiedustelupalvelun (SEBIN) ylijohtaja. CLAPin päällikkönä ja Táchiran osavaltion suojelijana hän pystyy turvautumaan erikoisjoukkoihin (FAES) ja vaikuttamaan tuomareiden ja syyttäjien nimityksiin. Vastuussa demokratian heikentämisestä manipuloimalla CLAP-ohjelman jakeluja äänestäjien kesken. Lisäksi hän on SEBINin ylijohtajana vastuussa SEBINin toimista, joihin kuuluu vakavia ihmisoikeusloukkauksia, kuten mielivaltaisia pidätyksiä.

                           25.6.2018

                           19.

                           Nestor Neptali Blanco Hurtado

                           Syntymäaika: 26.9.1982
                           Henkilötunnus: V‐15222057
                           Sukupuoli: mies

                           Bolivariaanisen kansalliskaartin (GNB) majuri, toiminut sotilaallisen vastatiedustelun pääosaston (Dirección General de Contrainteligencia Militar (DGCIM)) virkamiesten rinnalla ainakin joulukuusta 2017 alkaen. Vastuussa vakavista ihmisoikeusloukkauksista, muun muassa kidutuksesta, liiallisesta voimankäytöstä ja pidätettyjen pahoinpitelystä DGCIM:n tiloissa.

                           27.9.2019

                           21.

                           Carlos Alberto Calderon Chirinos

                           Henkilötunnus: V-10352300
                           Sukupuoli: mies

                           Bolivariaanisen kansallisen tiedustelupalvelun (SEBIN) ylempi virkamies (muita nimityksiä: komissaari, johtaja ja pääjohtaja). Vastuussa vakavista ihmisoikeusloukkauksista, muun muassa kidutuksesta, liiallisesta voimankäytöstä ja pidätettyjen pahoinpitelystä SEBINin tiloissa. Osallistui erityisesti pidätettyjen kidutukseen ja julmaan, epäinhimilliseen ja halventavaan kohteluun SEBINin vankilassa El Helicoidessa ja oli vastuussa niistä.

                           27.9.2019”